 Maalin maalmaha ka mid ah ayaa nin geesi ahaa oo caan ahaa isaga oo aad u daallan uu safar ku soo beegay tuuladan, harraad iyo gaajo badan ayuu qabay, markii uu tuulada soo galayba waxa uu abbaaray gurigii u soo xigay isla markaana ku soo jeeday dhanka uu magaalada ka soo galay oo ahayd dhinaca lama-degaanka ee uu bakhaylku gurigiisa u jeediyey, ninkii bakhaylka ahaa ayaa markii uu indhaha ku dhuftay ninka socotada ah ee soo gaadhay gurigiisa, waxa uu bilaabay qaylo, Waar ha is daalin, ninoow inta aanad faraskaaga ka degin aan kuu warramo ee gurigan waxba ma yaallaan, cunto iyo biyo toona ma hayo ee hore u sii soco in kasta oo uu ninkii musaafirka ahaa la yaabay hadalka kaga yimi ninkan haddana waxba ma uu weydiin ee gurigiisii waa uu iska dhaafay oo tuulada ayaa uu hore u sii galay. 